S-968/2006

Málið, sem dómtekið var 18. f.m., er höfðað með ákæru ríkislögreglustjórans, útgefinni 18. júlí 2006, á hendur K-kk-þgf A-kk-þgf, kt. 000000-0000, Lækjarsmára 62 í Kópavogi. Í ákærunni eru ákærða gefin að sök „eftirtalin skatta-, bókhalds- og hegningarlagabrot í sjálfstæðri starfsemi.

I. Fyrir brot gegn lögum um virðisaukaskatt.

Með því að hafa ekki tilkynnt til skattstjóra viðisaukaskattskylda atvinnustarfsemi sína á árunum 2000 til 2002 og hafa vanrækt að gera skattyfirvöldum grein fyrir virðisaukaskattskyldri sölu sinni á því tímabili og með þessu komið sér undan að greiða í ríkissjóð virðisaukaskatt, samtals að fjárhæð [3.705.709 krónur], sem sundurliðast þannig:

Uppgjörstímabil: Vantalin skattskyld velta Vangoldinn VSK.

Árið 2000

Janúar - febrúar kr. 489.700 kr. 119.977

Mars- apríl kr. 544.732 kr. 133.459

Maí - júní kr. 2.889.452 kr. 707.915

Júlí - ágúst kr. 1.063.716 kr. 260.610

September - október kr. 1.446.851 kr. 345.478

Nóvember - desember kr. 1.007.656 kr. 246.875

kr. 7.442.107 kr. 1.823.314

Árið 2001

Janúar - febrúar kr. 1.168.637 kr. 286.316

Mars – apríl kr. 1.402.075 kr. 343.508

Maí – júní kr. 419.849 kr. 102.863

Júlí – ágúst kr. 798.655 kr. 195.670

September – október kr. 587.521 kr. 67.047

Nóvember – desember kr. 355.245 kr. 52.660

kr. 4.731.982 kr. 1.048.064

Árið 2002

Janúar - febrúar kr. 747.936 kr. 167.006

Mars – apríl kr. 361.472 kr. 46.519

Maí – júní kr. 385.091 kr. 63.427

Júlí – ágúst kr. 731.064 kr. 70.101

September – október kr. 453.012 kr. 91.114

Nóvember – desember kr. 1.636.400 kr. 396.164

kr. 4.314.975 kr. 834.331

Samtals: kr. 3.705.709

Telst þetta varða við 1. og 3. mgr. 40. gr. laga nr. 50/1998 um virðisaukaskatt, sbr. 3. gr. laga nr. 42/1995, 191. gr. laga nr. 82/1998 og 3. gr. laga nr. 134/2005 og 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995 og 139. gr. laga nr. 82/1998.

II. Fyrir brot gegn lögum um tekjuskatt og lögum um tekjustofna sveitarfélaga.

Með því að hafa ekki talið fram til skatts tekjur sínar af sjálfstæðri atvinnustarfsemi gjaldárin 2001 til 2003, vegna tekna árin 2000 til 2002, og hafa með því komið sér undan greiðslu tekjuskatts og útsvars samtals að fjárhæð [2.788.289 krónur], sem sundurliðast sem hér greinir:

1. Vangreiddur tekjuskattur og útsvar gjaldaárið 2001:

Rekstrartekjur: kr. 7.442.107

Rekstrargjöld: kr. 0

Tekjuskattstofn: kr. 7.442.107

Áætlaður tekjuskattsstofn ásamt álagi: kr. –3.450.000

Vantalinn tekjuskatts- og útsvarsstofn: kr. 3.992.107

Vangreiddur tekjuskattur, tekjuskattsprósenta 26,41% kr. 1.054.315

Sérstakur tekjuskattur á stofn yfir 3.359.899, gjaldstig 7% kr. 279.447

Vangreitt útsvar, útsvarsprósenta 12,04% kr. 480.650

Vangreiddur tekjuskattur og útsvar samtals: kr. 1.814.412

2. Vangreiddur tekjuskattur og útsvar gjaldaárið 2002:

Rekstrartekjur: kr. 4.731.982

Rekstrargjöld: kr. –454.163

Tekjuskattsstofn: kr. 4.277.819

Áætlaður tekjuskattsstofn ásamt álagi: kr. –2.300.000

Vantalinn tekjuskatts- og útsvarsstofn: kr. 1.977.819

Vangreiddur tekjuskattur, tekjuskattsprósent 26,08% kr. 515.815

Sérstakur tekjuskattur á stofn yfir 3.865.000, gjaldstig 7% kr. 28.897

Vangreitt útsvar, útsvarsprósenta 12,7% kr. 251.183

Vangreiddur tekjuskattur og útsvar samtals kr. 795.895

3. Vangreiddur tekjuskattur og útsvar gjaldaárið 2003:

Rekstrartekjur: kr. 4.314.974

Rekstrargjöld: kr. –909.535

Áætlaður tekjuskattsstofn ásamt álagi: kr. –2.942.547

Vantalinn tekjuskatts- og útsvarsstofn: kr. 462.892

Vangreiddur tekjuskattur, tekjuskattsprósenta 25,75% kr. 119.195

Vangreitt útsvar, útsvarsprósenta 12,7% kr. 58.787

Vangreiddur tekjuskattur og útsvar samtals: kr. 177.982

Samtals kr. 2.788.289

Telst þetta varða við 2. og 6. mgr. 109. gr. laga um tekjuskatt og eignarskatt nr. 90/2003 sbr. áður 2. og 6. mgr. [107. gr.] eldri laga nr. 75/1981 um tekjuskatt- og eignarskatt, 2. mgr. 22. gr. laga nr. 4/1995 um tekjustofna sveitarfélaga og 1. mgr. 262. gr. almennra hegningarlaga nr. 19/1940, sbr. 1. gr. laga 39/1995 og 139. gr. laga nr. 82/1998.

III. Fyrir bókhaldsbrot.

Með því að hafa látið undir höfuð leggjast að færa lögboðið bókhald og varðveita bókhaldsgögn vegna sjálfstæðrar starfsemi sinnar á árunum 2000 til 2002.

Telst þetta varða við 1. og 2. tölulið 1. mgr. 37. gr., sbr. 36. gr. laga nr. 145/1944 um bókhald, sbr. 1. gr. laga nr. 37/1995 um breyting á þeim lögum, sbr. 2. mgr. 262. gr. almennra hegningarlaga, sbr. 1. gr. laga nr. 39/1995.“

Í ákæru er þess krafist að ákærði verði dæmdur til refsingar.

I.

Ákærði hefur fyrir dómi játað skýlaust að hafa gerst sekur um þá háttsemi sem honum er gefin að sök í ákæru. Samræmist játning ákærða rannsóknargögnum málsins, en ákæra styðst við lögreglurannsókn sem fram fór á grundvelli bréfs skattrannsóknarstjóra ríkisins til ríkislögreglustjórans 5. júlí 2005 og rannsóknargagna sem því fylgdu. Er samkvæmt þessu sannað að ákærði hafi framið þá háttsemi sem í ákæru greinir.

II.

Við úrlausn málsins er í samræmi við það sem að framan greinir lagt til grundvallar að útreikningur á vangoldnum sköttum í ákæru sé réttur.

Ákvæði 1. mgr. 40. gr. laga nr. 50/1988 um virðisaukaskatt var breytt með 3. gr. laga nr. 134/2005 á þann hátt að lágmark fésektar, sem þar er mælt fyrir um, á ekki við ef brot einskorðast við að standa ekki skil á réttilega tilgreindum virðisaukaskatti samkvæmt virðisaukaskattskýrslu, enda hafi verið staðin skil á verulegum hluta skattfjárhæðar eða málsbætur séu miklar. Þessar breyttu reglur eiga ekki við um brot ákærða gegn tilvitnuðu ákvæði laga um virðisaukaskatt.

Ákærði er samkvæmt framansögðu fundinn sekur um undanskot virðisaukaskatts, tekjuskatts og útsvars, samtals að fjárhæð 6.493.998 krónur. Þá hefur hann gerst sekur um bókhaldsbrot. Brot hans, sem verða að teljast meiri háttar í skilningi 262. gr. almennra hegningarlaga nr. 19/1940, eru réttilega heimfærð til refsiákvæða í ákæru.

Ákærði hefur ekki áður sætt refsingu. Þykir refsing hans með hliðsjón af 77. gr. almennra hegningarlaga hæfilega ákveðin fangelsi í sex mánuði. Rétt þykir að fresta fullnustu þessarar refsingar ákærða og skal hún falla niður að liðnum þremur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga, sbr. 4. gr. laga nr. 22/1955. Dæma ber ákærða einnig til sektargreiðslu. Verður sektarfjárhæðin ákveðin 15.000.000 krónur. Vararefsing þykir hæfilega ákveðin fangelsi í fjóra mánuði, sbr. til hliðsjónar dómur Hæstaréttar 11. maí 2006 í málinu nr. 475/2005.

Þóknun skipaðs verjanda ákærða, J-kk-ef Þ-kk-ef G-kk-ef héraðsdómslögmanns, þykir að teknu tilliti til virðisaukaskatts hæfilega ákveðin 70.965 krónur. Verður ákærða gert að greiða hana, en annan sakarkostnað leiddi ekki af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð:

Ákærði, K-kk-nf A-kk-nf, sæti fangelsi í sex mánuði. Fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 15.000.000 krónur í sekt til ríkissjóðs innan fjögurra vikna frá birtingu dómsins, en sæta ella fangelsi í fjóra mánuði.

Ákærði greiði þóknun skipaðs verjanda síns, J-kk-ef Þ-kk-ef G-kk-ef héraðsdómslögmanns, 70.965 krónur.

Þ-kk-nf I-kk-nf N-kk-nf